# ΠΑΡΑΡΤΗΜΑ Α

# ΣΧΕΔΙΟ ΣΥΜΒΑΣΗΣ

**ΣΥΜΒΑΣΗ ΠΡΟΜΗΘΕΙΑΣ**

(ανάθεση μετά από διενέργεια διαγωνισμού)

**Σήμερα την…-…-.., ημέρα…….., μεταξύ αφενός:**

1. του Νομικού Προσώπου Ιδιωτικού Δικαίου, με την επωνυμία Ελληνικός Γεωργικός Οργανισμός – ΔΗΜΗΤΡΑ (ΕΛΓΟ - ΔΗΜΗΤΡΑ) – Ινστιτούτο Εδαφοϋδατικών Πόρων (πρώην Ινστιτούτο Εγγείων Βελτιώσεων) που εδρεύει στην Αθήνα, οδός Κουρτίδου 56-58 & Νιρβάνα, Κάτω Πατήσια με ΑΦΜ 997604027, ΔΟΥ Γαλατσίου, ο οποίος συστάθηκε με την αριθ. 188763/10-10-2011 Κοινή Απόφαση των Υπουργών Οικονομικών και Αγροτικής Ανάπτυξης & Τροφίμων (ΦΕΚ 2284Β’/13-10-2011) σε εκτέλεση των διατάξεων του άρθρου 14Β του ν. 3429/2005 όπως συμπληρώθηκε με την παρ. 1 του άρθρου 66 του ν. 4002/2011 νομίμως εκπροσωπούμενο από τον Πρόεδρο του ΔΣ, Καθηγητή Σέρκο Χαρουτουνιάν, σύμφωνα με την υπ' αριθμ. 2172/236743/23.09.2019 Απόφαση του Υπουργού Αγροτικής Ανάπτυξης & Τροφίμων (ΦΕΚ Β’ 3570/25.09.2019), καλούμενου στο εξής για συντομία «ΕΛΓΟ-ΔΗΜΗΤΡΑ» και αφετέρου,
2. Της εταιρείας με την επωνυμία………..**, που εκπροσωπείται νόμιμα από τον ………..,** και εδρεύει………, ΤΚ...., ………, με ΑΦΜ:……, Δ.Ο.Υ.:……., τηλ.: …..& Fax.:…..,καλούμενου στο εξής για συντομία **«προμηθευτής»**,

Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**Άρθρο 1 Αντικείμενο της Σύμβασης**

Ο ΕΛΓΟ-ΔΗΜΗΤΡΑ αναθέτει στον προμηθευτή και αυτός αναλαμβάνει την προμήθεια ……………. όπως περιγράφεται στην από ……….. τεχνική και οικονομική προσφορά του, που αποτελεί αναπόσπαστο μέρος της σύμβασης αυτής και δεσμεύει τα συμβαλλόμενα μέρη. Η ποιοτική και ποσοτική παραλαβή της προαναφερθείσας προμήθειας, θα πραγματοποιηθεί άμεσα με την παράδοση της, από την ορισθείσα Επιτροπή Παρακολούθησης και Παραλαβών με τη σύνταξη σχετικού πρωτοκόλλου παραλαβής.

**Άρθρο 2 Τίμημα – Αμοιβή – Τρόπος Πληρωμής**

Το συμβατικό τίμημα για την ως άνω προμήθεια ορίζεται στο ποσό των ……€ πλέον ΦΠΑ (συμπεριλαμβανομένου ΦΠΑ και τελών που βαρύνουν το όχημα …… €). Το ποσό αυτό θα βαρύνει τις πιστώσεις του Προγράμματος Δημόσιων Επενδύσεων 2017, στη ΣΑΕ 2017ΣΕ27510121, της Πράξης με τίτλο «Επιχορήγηση του Ελληνικού Γεωργικού Οργανισμού - ΔΗΜΗΤΡΑ για την υλοποίηση του έργου: «Λειτουργία Εθνικού Δικτύου Παρακολούθησης και Καταγραφής της Ποσότητας (ποτάμια) και Ποιότητας (ποτάμια και λίμνες) των Επιφανειακών Υδάτων της Χώρας (Οδηγία 2000/60/ΕΚ)» με Κωδικό ΟΠΣ 5001336 στο Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη 2014-2020», στο πλαίσιο υλοποίησης του Υποέργου 1: «Υδρομετρήσεις, Δειγματοληψίες, Χημικές Αναλύσεις και Συμπληρωματικές Ενέργειες»(Μεταφορικά μέσα, κωδικός λογιστικός 13) (προμήθεια ενός οχήματος παντός δρόμου τύπου SUV ή Jeep, 1400 cm3) και θα καταβληθεί ύστερα από βεβαίωση καλής εκτέλεσης της αρμόδιας Επιτροπής Παρακολούθησης και Παραλαβών, με την προσκόμιση των σχετικών φορολογικών παραστατικών από τον προμηθευτή (έκδοση τιμολογίου, φορολογική και ασφαλιστική ενημερότητα). Στην τιμή περιλαμβάνονται κάθε έξοδα, φόρτωσης, μεταφοράς κ.λπ., τα οποία βαρύνουν τον προμηθευτή. Το συνολικό αυτό τίμημα παραμένει σταθερό και αμετάβλητο καθ' όλη τη συμφωνημένη χρονική διάρκεια της σύμβασης. Το ανωτέρω ποσό υπόκειται: α) σε κράτηση ύψους 0,07% υπέρ της Ενιαίας Ανεξάρτητης Αρχής Δημόσιων Συμβάσεων (υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης), β) σε παρακράτηση ύψους 0,06% υπέρ της Αρχής Εξέτασης Προδικαστικών Προσφυγών/ΑΕΠΠ (ΚΥΑ 1191/2017, ΦΕΚ 969/Β/22-3-2017 υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης). Επιπλέον, σύμφωνα με το Α.Π. Δ ΤΕΦ Α’ 1087988 ΕΞ 2013/30.5.2013 έγγραφο της Διεύθυνσης Τελών και Ειδικών Φορολογιών, επί της κράτησης 0,07% και επί της παρακράτησης 0,06% διενεργείται και κράτηση τέλους χαρτοσήμου 3% (πλέον 20% εισφοράς υπέρ ΟΓΑ).

Παρακράτηση φόρου εισοδήματος γίνεται όπως προβλέπεται από το άρθρο 64 του Ν. 4172/2013, για την προμήθεια στο πλαίσιο της παρούσης που θα παρέχει ο ανάδοχος.

**Άρθρο 3 Χρόνος – διάρκεια**

Το υπό προμήθεια όχημα θα πρέπει να παραδοθεί στο Ινστιτούτο Εδαφοϋδατικών Πόρων-Σίνδος στη Βιομηχανική περιοχή Σίνδου, **εντός εκατόν πενήντα (150) ημερών** από την υπογραφή της σύμβασης, τα δε έξοδα μεταφοράς θα βαρύνουν τον Ανάδοχο. Σε περίπτωση που δεν παραδοθούν εντός της παραπάνω προθεσμίας και εφόσον δεν συντρέχουν λόγοι ανωτέρας βίας, ο προμηθευτής κηρύσσεται έκπτωτος και ακολουθείται η προβλεπόμενη διαδικασία για την περίπτωση αυτή. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης προς αποζημίωση για κάθε θετική και αποθετική ζημιά που υπέστη εκ του λόγου αυτού.

**Άρθρο 4 Υποχρεώσεις Αναδόχου – Προμηθευτή**

Η παράδοση του υπό προμήθεια οχήματος θα γίνει στους χώρους του Ινστιτούτου Εδαφοϋδατικών Πόρων-Σίνδος στη Βιομηχανική περιοχή Θεσσαλονίκης **και εντός εκατόν πενήντα (150) ημερών**, κατόπιν συνεννοήσεως με τους Επιστημονικά Υπεύθυνους της Πράξης στο πλαίσιο της οποίας πραγματοποιείται η εν λόγω προμήθεια. Η ποσοτική και ποιοτική παραλαβή των προϊόντων, θα πραγματοποιηθεί από την Επιτροπή Παρακολούθησης και Παραλαβών. Σε περίπτωση που διαπιστωθούν σοβαρές αποκλίσεις από τα οριζόμενα στη σύμβαση, ο ΕΛΓΟ-ΔΗΜΗΤΡΑ κατόπιν γνωμοδότησης της Επιτροπής, συντάσσει Πρωτόκολλο Απόρριψης τεκμηριώνοντας την απόφαση της και την κοινοποιεί στον προμηθευτή. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης του προς αποζημίωση για κάθε θετική και αποθετική ζημιά που υπέστη εκ του λόγου αυτού. Επίσης:

1. Ο προμηθευτής δεν επιτρέπεται να υποκατασταθεί από άλλον στην εκτέλεση ολόκληρου ή μέρους της προμήθειας.
2. Ο προμηθευτής αναλαμβάνει την ασφαλιστική, υγειονομική και οποιαδήποτε άλλης μορφής κάλυψης του ιδίου ή του τυχόν απασχολούμενου από αυτόν προσωπικού για την εκτέλεση της σύμβασης.
3. Ο προμηθευτής θα ευθύνεται έναντι του ΕΛΓΟ - ΔΗΜΗΤΡΑ για κάθε ζημιά που τυχόν προκαλέσει κατά την παροχή ή εξ αφορμής της προμήθειας του προς αυτόν, υποχρεούμενος σε άμεση αποκατάσταση της ζημίας. Ο ΕΛΓΟ - ΔΗΜΗΤΡΑ δικαιούται σε παρακράτηση της αμοιβής του μέχρις καλύψεως του ποσού της ζημίας.
4. Αποκλείεται από τον προμηθευτή η σε τρίτον εκχώρηση των υπό την παρούσα σύμβαση προκυπτόντων δικαιωμάτων και υποχρεώσεών του.

**Άρθρο 5 Καταγγελία**

Παραβίαση οποιουδήποτε από τους όρους που αναφέρονται στην παρούσα σύμβαση, θεωρούμενων απάντων ως ουσιωδών, παρέχει στον ΕΛΓΟ-ΔΗΜΗΤΡΑ το δικαίωμα να καταγγείλει την παρούσα σύμβαση για «σπουδαίο λόγο».

**Άρθρο 6 Εγγύηση**

Ο προμηθευτής υποχρεούται να εξασφαλίσει εγγύηση καλής λειτουργίας τουλάχιστον για τρία (3) έτη για τα μηχανικά μέρη και το χρώμα του οχήματος και δέκα (10) χρόνια για διάτρηση από σκουριά (και οπωσδήποτε όχι μικρότερη από τις εγγυήσεις που παρέχονται στους ιδιώτες) με την υποχρέωση αντικαταστάσεως παντός μέρους δωρεάν (εργασία και ανταλλακτικά) που θα είναι εκ κατασκευής ελαττωματικά, καθώς και την εκπαίδευση του προσωπικού στη λειτουργία του.

**Άρθρο 7 Γενικοί όροι**

1. Η παρούσα σύμβαση υπερισχύει από κάθε άλλο κείμενο στο οποίο αυτή στηρίζεται, εκτός καταδήλων σφαλμάτων ή παραδρομών.
2. Ρητά συμφωνείται ότι, για κάθε διαφορά που απορρέει αμέσως ή εμμέσως από τη σύμβαση αυτή, εάν δεν λυθεί με καλόπιστη διαπραγμάτευση μεταξύ των συμβαλλομένων μερών, αρμόδια για τη δικαστική επίλυσή τους θα είναι δικαστήρια Αθηνών.
3. Η τροποποίηση των όρων της σύμβασης αυτής που όλοι θεωρούνται ουσιώδεις, μπορεί να γίνει μόνο εγγράφως, αποκλειομένου κάθε άλλου αποδεικτικού μέσου, αποκλειόμενου και αυτού του όρκου.

Η παρούσα συντάχθηκε σε τρία (3) πρωτότυπα, εκ των οποίων δύο για τον ΕΛΓΟ-ΔΗΜΗΤΡΑ και ένα για τον προμηθευτή και αφού διαβάστηκε, υπογράφεται ως ακολούθως:

**ΟΙ ΣΥΜΒΑΛΛΟΜΕΝΟΙ**

 **Για τον ΕΛΓΟ-ΔΗΜΗΤΡΑ Για τον Προμηθευτή**

 **Ο Πρόεδρος του Δ.Σ**

 **Καθηγητής Σέρκος Α. Χαρουτουνιάν**

**Οι Επιστημονικά Υπεύθυνοι**